
MEMORANDUM TA’ SPJEGAZZJONI
(1) Ir-Regolament tal-Kunsill (KE) Nru 329/2007 tas-27 ta’ Marzu 2007 jagħti effett lill-miżuri previsti fid-Deċiżjoni tal-Kunsill 2010/800/PESK tat-22 ta' Diċembru 2010 dwar miżuri restrittivi kontra r-Repubblika Demokratika tal-Poplu tal-Korea ("il-Korea ta’ Fuq"). Fit-22 ta’ April 2013, il-Kunsill adotta d-Deċiżjoni 2013/183/PESK li tħassar u tissostitwixxi d-Deċiżjoni 2010/800/PESK.
(2) Skont id-Deċiżjoni 2013/183/PESK l-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu inklużi fil-listi ta’ prodotti msemmija fl-Artikoli 2 u 3 tar-Regolament 329/2007. Il-lista, li tidher fl-Anness Ia ta' dak ir-Regolament, għandha tiżdied biex tinkludi aktar oġġetti.
(3) Ir-Rappreżentant Għoli għall-Affarijiet Barranin u l-Politika ta' Sigurtà u l-Kummissjoni għandhom għalhekk jipproponu li jiġi emendat ir-Regolament (KE) Nru 329/2007 kif xieraq. 
2013/0230 (NLE)

Proposta Konġunta għal
REGOLAMENT TAL-KUNSILL
li jemenda r-Regolament (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 215(1), tiegħu,
Wara li kkunsidra d-Deċiżjoni tal-Kunsill 2013/183/PESK dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2010/800/PESK
.
Wara li kkunsidra l-proposta konġunta tar-Rappreżentanta Għolja tal-Unjoni għall-Affarijiet Barranin u l-Politika ta' Sigurtà u tal-Kummissjoni Ewropea,
Billi:
(1)
L-Anness I tar-Regolament (KE) Nru 329/2007 jelenka l-affarijiet, il-materjali, it-tagħmir, il-prodotti u t-teknoloġija kollha, inkluż softwer, li huma prodotti jew teknoloġija b’użu doppju kif definit fir-Regolament (KE) Nru 428/2009 tal-5 ta’ Mejju 2009
 li huma pprojbiti milli jinbiegħu, jiġu fornuti, ittrasferiti jew esportati, lil kwalunkwe persuna, entità jew korp fir-Repubblika Demokratika Popolari tal-Korea ('il-Korea ta' Fuq') jew biex jintużaw hemm, f’konformità mal-Artikolu 2 tar-Regolament (KE) Nru 329/2007.
(2)
L-Anness Ia jelenka oġġetti, materjali, tagħmir, prodotti u teknoloġija oħra li jistgħu jikkontribwixxu għall-programmi tal-Korea ta’ Fuq marbuta mal-armi nukleari, ma’ armi oħrajn tal-qerda tal-massa jew ma’ missili ballistiċi li wkoll huma pprojbiti milli jinbiegħu, jiġu fornuti, ittrasferiti jew esportati. Huwa l-kompitu tal-Unjoni li tieħu l-miżuri meħtieġa sabiex tiddetermina l-oġġetti rilevanti li għandhom jiġu inklużi f’dak l-Anness.
(3)
Il-lista tal-oġġetti fl-Anness Ia tar-Regolament (KE) Nru 329/2007 għandha tiġi emendata biex tiżdied il-lista tal-oġġetti fl-Anness I ta' dan ir-Regolament. 
(4)
Ir-Regolament (UE) Nru 329/2007 għandu għalhekk jiġi emendat skont dan,
ADOTTA DAN IR-REGOLAMENT:
Artikolu 1
Ir-Regolament Nru 329/2007 huwa emendat kif ġej:
L-Anness Ia tar-Regolament (UE) Nru 329/2007 huwa emendat skont it-test li jidher fl-Anness ta’ dan ir-Regolament.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell,

Għall-Kunsill

Il-President
ANNESS 
L-Anness Ia tar-Regolament (KE) Nru 329/2007 huwa emendat kif ġej:
(4) L-annotazzjonijiet li ġejjin għandhom jiddaħħlu wara l-annotazzjoni I.A1.024:
	“IA.A1.025
	Liegi tat-Tantalum, minbarra dawk speċifikati f’1C002 u 1C202. 
	1C002
1C202

	IA.A1.026

	Żirkonju u liegi taż-żirkonju, minbarra dawk speċifikati f’1C011, 1C111 u 1C234.
	1C011
1C111
1C234

	I.A1.027

	Materjali splussivi minbarra dawk speċifikati f’1C239 fil-lista ta’ tagħmir militari, jew materjali jew taħlitiet li aktar minn 2 % tal-piż tagħhom huwa tali materjal splussivi, b’densità kristallina ogħla minn 1,5 g/cm3 u li għandhom veloċità ta’ detonazzjoni ogħla minn 5 000 m/s.” 
	1C239”


(5) L-annotazzjoni I.A2.002 għandha tiġi ssostitwita b'dan li ġej:
	“I.A2.002

	Għodda tal-magni, minbarra dawk speċifikati f’2B001 jew 2B201 u kwalunkwe taħlita tagħhom, għat-tneħħija (jew il-qtugħ) ta’ metalli, ċeramika jew “kompożiti” li, skont l-ispeċifikazzjoni teknika tal-manifattur, jistgħu jkunu mgħammra b’apparat elettroniku għall-“kontroll numeriku”, li jkollhom preċiżjoni ta’ pożizzjonar ta’ daqs jew inqas (aħjar) minn 30 μm skont ISO 230/2 (1988) (1) jew ekwivalenzi nazzjonali fuq kwalunkwe assi lineari.
	2B001
2B201”


(6) L-annotazzjoni li ġejja għandha tiddaħħal wara l-annotazzjoni I.A6.012:
	“IA.A6.013

	Lejżers, minbarra dawk speċifikati f’6A005 u 6A205.

	6A005
6A205”

